|  |  |  |  |
| --- | --- | --- | --- |
|  | |  | |
|  | |
|  | |
|  | |
|  | |
|  | | | |
|  | | **R O Z D E Ľ O V N Í K** | |
|
|
|
|  | |
| **Váš list číslo/zo dňa** | **Evidenčné číslo** | **Vybavuje** | **Dátum** |
|  |  | JUDr. Almanová | 22. 2. 2024 |
|  |  |  |  |

**Vysvetlenie INFORMáCIí II.**

Predmet zákazky s názvom **„Rekonštrukcia mosta ev. č. R1-018 Váhovce, pravý most“.**

Oznámenie o  vyhlásení verejného obstarávania bolo uverejnené v Úradnom vestníku Európskej únie č. 23/2024 zo dňa 01.02.2024 pod označením 67846-2024 (ďalej len „Oznámenie“).

Verejný obstarávateľ Vám podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) poskytuje na základe otázok záujemcu nasledovné informácie:

(Pozn.: verejný obstarávateľ obsahovo ani významovo neupravoval otázky záujemcov.)

**Otázka č. 1:**

*„Verejný obstarávateľ požaduje podľa ZoD bod 2.1 „... Dielo vykonať najneskôr do 140 (slovom: stoštyridsať) kalendárnych dní odo dňa začatia realizácie prác na Diele (ďalej len „Celková lehota vykonania diela“)“. Zároveň požaduje splnenie Míľnika č.2 „Predopnutie nosnej konštrukcie“ do 50 dní odo dňa začatia realizácie prác. Ako skúsený zhotoviteľ, ktorý realizoval viac projektov podobného charakteru sa domnievame, že stanovené lehoty nie je možné dodržať vzhľadom na komplikovanosť a početnosť procesov, ktoré je potrebné vykonať. A to ani za pracovného režimu 24 hodín denne, 7 dní v týždni. Stanovenému Míľniku č.2 totiž predchádzajú tieto chronologicky nadväzujúce práce, ktoré je požadované vykonať v lehote 50 dní:*

*a. Realizácia prístupov k NK pre diagnostiku,*

*b. Diagnostika výstuže NK a trhlín, vrátane TP, ktoré musíme predložiť 21 dní pred začatím jej vykonávania*

*c. Priestorové zameranie tvaru NK*

*d. Zaslanie projektantom a spracovanie podrobnej geometrie oceľových prvkov a prvkov predpätia*

*e. Výroba oceľových prvkov podľa DVP*

*f. Búracie práce*

*g. Injektáž trhlín NK*

*h. Vŕtanie dier pre kotevné bloky a deviátory*

*i. Zhotovenie kotevných blokov a deviátorov*

*j. Pripnutie kotevných blokov a deviátorov k NK a následná injektáž*

*k. Sanácia povrchu NK v oblasti pozdĺžnych predpínacích tyčí*

*l. Montáž a predopnutie pozdĺžnych predpínacích tyčí a následná injektáž*

*m. Zhotovenie voľných káblov a ich predopnutie a injektáž*

*Môže verejný obstarávateľ predĺžiť dĺžku realizácie diela a lehotu na plnenie míľnika č.2 tak, aby bolo možné zabezpečiť realizáciu diela v požadovanej kvalite?“*

**Odpoveď verejného obstarávateľa:**

Nie. Objednávateľ má za to, že práce uchádzačom uvedené pod bodmi a., b., c., d., e. a g. je možné zrealizovať ešte pred zriadením obmedzenia dopravy v pravom jazdnom páse R1 a teda tento čas sa nebude započítavať do plnenia Kritéria K2. Prístup k monolitickej nosnej konštrukcii vrátane komôr mosta je v súčasnosti možný cez jestvujúce otvory v spodnej doske mosta. Objednávateľ počíta s tým, že tieto práce zhotoviteľ zrealizuje mimo času, ktorý bude predkladať v Kritériu K2 – viď bod 3.1. časti SP B.1 „Opis predmetu obstarávania“. Verejný obstarávateľ nebude meniť dĺžku realizácie diela ani lehotu plnenia Míľnika č. 2.

**Otázka č. 2:**

*„V Zmluve o Dielo je uvedené v bode 8.19 okrem iného že „Zabezpečenie a údržba dočasného dopravného značenia pre usmernenie dopravy počas vykonávania prác nie je súčasťou Diela podľa Zmluvy“. Organizácia dopravy počas realizácie prác priamo ovplyvňuje Zhotoviteľa. Minimálne v rozsahu návrhu projektu organizácie výstavby aby vedel efektívne naplánovať zariadenie staveniska, skladovacie plochy a tiež prístupy na stavenisko najmä v prípade ak sa jedná o práce v takto exponovanom dopravnom ťahu. Môže verejný obstarávateľ poskytnúť projekt dočasného dopravného značenia, podľa ktorého bude organizovaná doprava počas realizácie prác?****“***

**Odpoveď verejného obstarávateľa:**

Projekt dočasného dopravného značenia má objednávateľ spracovaný a platný. Doprava bude počas realizácie prác presmerovaná prejazdami cez stredný deliaci pás (SDP) nachádzajúci sa pred a za mostom do ľavého jazdného pásu R1, tj. pravý jazdný pás bude medzi prejazdami SDP voľný pre umiestnenie staveniska, skladovacie plochy s pod. Projekt dočasného dopravného značenia prikladáme.

**Otázka č. 3:**

*„Súčasťou predmetu realizácie zákazky je aj oprava povrchov stredného deliaceho pásu spočívajúca v odfrézovaní povrchu hrúbky 100 mm a nahradením novými vrstvami asfaltu. Môže verejný obstarávateľ objasniť otázky, ktoré súvisia s týmito prácami:*

*a. Domnievame sa správne, že uvedené SDP (v km 18,650 a 19,800) budú slúžiť na prejazd vozidiel presmerovaných z pravého mosta na ľavý?*

*b. V ktorej etape projektu budú tieto práce realizované?*

*c. Kadiaľ bude vedená doprava počas opravy SDP?*

*d. Môže verejný obstarávateľ poskytnúť projekt dočasného dopravného značenia použitého počas opravy SDP?*

*e. Kritérium K2 Lehota obmedzenia dopravy sa vzťahuje aj na obmedzenie dopravy potrebné pre opravy SDP?****“***

**Odpoveď verejného obstarávateľa:**

1. Áno
2. Tieto práce budú realizované pred samotným začatím rekonštrukcie mosta
3. Doprava bude vedená v pravých jazdných pruhoch v oboch jazdných pásoch tj. budú odstavené oba ľavé jazdné pruhy priľahlé k strednému deliacemu pásu (SDP), kde budú tieto práce realizované
4. Počas opravy povrchu SDP bude použitá schválená vzorová schéma DKS6 pre zabezpečenie oblasti krátkodobého stabilného pracoviska, schválená pre potreby Národnej diaľničnej spoločnosti, a. s., ktorú verejný obstarávateľ prikladá
5. Kritérium K2 sa na tieto práce nevzťahuje – viď časť B.1 SP „Opis predmetu zákazky“ bod 3.1.

**Otázka č. 4:**

*„Projektová dokumentácia stavebného objektu SO 201 neobsahuje výkresy pozdĺžnych rezov celého objektu (DC1+DC2) a to v súvislosti s búracími prácami ani novými konštrukciami. Môže verejný obstarávateľ doplniť tieto výkresy do projektovej dokumentácie súťažných podkladov?****“***

**Odpoveď verejného obstarávateľa:**

Nie. Verejný obstarávateľ má za to, vzhľadom na mierku prehľadného výkresu a práce požadované pre DC2, nemá pozdĺžny rez v tejto časti mosta žiadnu vypovedajúcu hodnotu. Prehľad búraných a novo zhotovených častí je dostatočne zrejmý z priečnych rezov, a tretí, dĺžkový rozmer, je zakótovaný v pôdoryse mosta, resp. v prílohe č. 9.1.

**Otázka č. 5:**

*„Podľa projektovej dokumentácie a výkazu výmer súťažných podkladov verejný obstarávateľ predpokladá búranie všetkých vrstiev na nosnej konštrukcii (vozovkové a vyrovnávacie vrstvy) pomocou technológie frézovania. Túto technológiu je možné využiť iba v prípade, že sa v miestach frézovania nenachádza betonárska výstuž.*

*a. Môže verejný obstarávateľ potvrdiť, že z nosnej konštrukcie DC1 ani DC2 nevyčnieva žiadna betonárska výstuž okrem tej, ktorá je uvedená vo výkresoch búracích prác?*

*b. Ako majú uchádzači postupovať a do ktorej položky majú kalkulovať búranie v okolí betonárskej výstuže uvedenej vo výkresoch búracích prác, ktorú nie je možné frézovať?****“***

**Odpoveď verejného obstarávateľa:**

1. verejný obstarávateľ nepredpokladá, že z nosnej konštrukcie bude vyčnievať výstuž
2. ak uchádzač považuje za potrebné naceniť si búranie v okolí betonárskej výstuže, ktorú by nebolo možné frézovať, ocení si ju v položke 05010405 „Búranie konštrukcií trámov, nosníkov, prievlakov, konzolových prvkov želetobetónových“.

**Otázka č. 6:**

*„Vo výkaze výmer sa nachádzajú položky odkazujúce na výpočet v externých tabuľkách. Konkrétne napr. v podrobnom výkaze výmer SO 001-00 p.č. 5 „diagnostika polohy výstuže vo vnútri komôrky DC1, výpočet viď TAB.1“ alebo p.č.6 „zameranie vnútorných priestorov nosnej konštrukcie DC1, výpočet viď TAB.2“. Takýmto spôsobom sa vo výkaze výmer nachádzajú ešte TAB.4,5,6,11 a TAB.14. Môže verejný obstarávateľ objasniť, v ktorej časti súťažných podkladov by mohli uchádzači spomenuté tabuľky nájsť?****“***

**Odpoveď verejného obstarávateľa:**

Odkazy na tabuľky slúžili ako podklad pre potreby spracovateľa výkazu výmer a nie sú určené pre potreby uchádzača. Upravený výkaz výmer bez odkazov na tabuľky prikladáme.

**Otázka č. 7:**

*„Vo výkaze výmer SO 201-00 sa nachádza p.č.8 „Vybúranie konštrukcií a demontáže, rezanie výstuže“ o výmere 4 136 ks. Z poskytnutých súťažných podkladov nám nie je zrejmé čoho sa týka predmetná položka. Môže verejný obstarávateľ objasniť na, ktorej konštrukcii a na ktorú prácu daná položka odkazuje?****“***

**Odpoveď verejného obstarávateľa:**

V pol. 8 „*Vybúranie konštrukcií a demontáže, rezanie výstuže“* ide o prerezanie pozdĺžnej výstuže v rímsach v miestach dilatačných škár. Predpokladá sa ukladanie 12 m prútov s rovnakým presahom na celú dĺžku mosta a jej prerušenie v miestach dilatačných škár dvomi rezmi vo vzdialenosti krytia od osi škáry.

**Otázka č. 8:**

*„Vo výkaze výmer SO 201-00 sa nachádzajú položky č.24-26, ktoré odkazujú na odstránenie 3ks stromov v oblasti podpery P16. Môže verejný obstarávateľ potvrdiť, že v súvislosti s týmto výrubom má objednávateľ vybavené všetky potrebné povolenia a bude možné tieto práce zrealizovať okamžite po odovzdaní staveniska a to aj mimo vegetačného obdobia pokoja, ktoré je stanovené v období od 1.októbra do 28. februára?****“***

**Odpoveď verejného obstarávateľa:**

Nakoľko sa jedná o náletové dreviny, požadujeme aby ich zhotoviteľ pred začatím prác odstránil bez ohľadu na obdobie roka.

**Otázka č. 9:**

*„Vo výkaze výmer SO 001-00 sa nachádza položka č.9 „Monitoring, monitoring“ o výmere 1 sub. V položke je okrem iného nasledovný popis: „kabeláž, káblové skrinky, meracia jednotka, ostatné príslušenstvo, dodanie a inštalácia vrátane kotviaceho a spojovacieho materiálu, 1kpl“. K tomuto príslušenstvu sme v súťažných podkladoch nenašli prislúchajúcu projektovú dokumentáciu. Môže verejný obstarávateľ objasniť uvedený rozpor resp. poskytnúť uchádzačom podrobnejšie podklady pre riadne stanovenie ceny príslušenstva?*

**Odpoveď verejného obstarávateľa:**

Súčasťou Prílohy č. 1 k časti B.2 - Výkaz výmer je potrebné pre položku č. 9 oceniť nasledovné :

|  |
| --- |
| snímače externého predpätia v predpínacích kábloch |
| počet snímačov 24 kusov, počet meraní 3 |
| kabeláž, káblové skrinky, meracia jednotka, ostatné príslušenstvo, dodanie a inštalácia vrátane kotviaceho a spojovacieho materiálu, 1kpl |

Popis požiadaviek na monitoring je uvedený v Technickej správe k objektu 201-00 Oprava mosta ev. č. R1-018 na strane 35 a 36.

Pre spresnenie uvádzame, že pre meraciu jednotku je potrebné uvažovať s jej umiestnením v komore mosta nad pilierom č. 2. Pre množstvo kabeláže je potrebné uvažovať s dĺžkami pre pripojenie snímačov do meracej jednotky v súčte 2500 m.

***Otázka č. 10:***

*„V súťažných podkladoch časť B.2 Spôsob určenia ceny je kapitola „Ocenenie nových cien stavebných prác po podpise zmluvy“. Tu je uvedené, akým spôsobom sa bude postupovať v prípade nových prác, pre ktoré neboli dohodnuté zmluvné jednotkové ceny. Chápeme správne, že verejný obstarávateľ nijako nešpecifikuje akým spôsobom majú uchádzači postupovať pri tvorbe zmluvných jednotkových cien a teda, že pre zmluvné jednotkové ceny (napr. aj realizované podzhotoviteľom alebo všeobecné položky) môže uchádzač použiť akýkoľvek kalkulačný vzorec podľa vlastného uváženia?****“***

**Odpoveď verejného obstarávateľa:**

Verejný obstarávateľ nijako nešpecifikuje tvorbu zmluvných jednotkových cien. Cena musí byť stanovená v súlade so zákonom č.18/1996 Z.z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách. Uchádzač musí do ceny zahrnúť všetky náklady v zmysle celých súťažných podkladov. Verejný obstarávateľ nezasahuje do tvorby ceny ponuky uchádzača.

**Otázka č. 11:**

*„V súťažných podkladoch časť B.2 Spôsob určenia ceny je kapitola „Ocenenie nových cien stavebných prác po podpise zmluvy“. Okrem iného je tam uvedené: „Pri prácach, ktoré Zhotoviteľ zabezpečuje podzhotoviteľom, si Objednávateľ vyhradzuje právo požiadať Zhotoviteľa o predloženie podrobnej kalkulácie podzhotoviteľa, ktorá bude spracovaná v zmysle zákona č. 18/1996 Z.z. o cenách v znení neskorších predpisov v režime ekonomicky oprávnených nákladov a Zhotoviteľ je povinný ich Objednávateľovi predložiť. Spôsob výberu podzhotoviteľa bude vydokladovaný minimálne 3 cenovými ponukami.“ Túto požiadavku považujeme za neprimeranú vzhľadom k tomu, že kalkulácia podzhotoviteľa je chránená právom obchodného tajomstva a iba veľmi ťažko sa od podzhotoviteľa vymáha. Môže verejný obstarávateľ odstrániť túto požiadavku z podmienok súťažných podkladov?****“***

**Odpoveď verejného obstarávateľa:**

Verejný obstarávateľ trvá na súťažných podkladoch.

Verejný obstarávateľ musí hospodárne nakladať s verejnými prostriedkami a musí dodržiavať zákon č.18/1996 a jej vykonávacej vyhlášky, v ktorom je uvedené, že ceny musia byť preukázané v zmysle ekonomicky oprávnených nákladov. Na základe uvedeného si Verejný obstarávateľ vyhradzuje právo vyžiadať aj kalkulácie podzhotoviteľa.

**Otázka č. 12:**

*„V technickej správe stavebného objektu SO 201-00 je v časti 7.4.3 „Sanácia povrchov betónových konštrukcií“ okrem iného uvedené: „Na monolitickej nosnej konštrukcii DC1 sa bude celoplošne sanovať povrch priečnikov č.1 a č.5 a podhľady oboch konzol mostovkovej dosky spolu so zvislou plochou ukončenia ľavej konzoly, ktorá bola a bude zakrytá rímsovým prefabrikátom. Tie sú v najhoršom stave vzhľadom na dlhoročné korozívne účinky vody z problematicky funkčného odvodnenia a jej zatekania cez pôvodné mostné závery. Steny trámov a povrch dolnej dosky sa budú sanovať len lokálne v miestach s viditeľným poškodením betónu, obnaženou výstužou alebo v miestach s nedostatočnou hrúbkou krycej vrstvy betónu.“ Vo výkrese projektovej dokumentácie SO 201-00 č. prílohy 6 „Sanácie povrchov betónových konštrukcií“ v tabuľke výmer sanovaných povrchov nosnej konštrukcie je ale uvedená celá plocha týchto konštrukcií (steny trámov a povrch dolnej dosky). Rovnako vo výkaze výmer na nacenenie je vykázaná celá plocha stien trámov aj povrchu dolnej dosky. Aby bol zachovaný princíp nediskriminácie a transparentnosti môže verejný obstarávateľ objasniť uvedený rozpor a upraviť výkaz výmer tak, aby bola jednoznačná požadovaná plocha hrúbka sanačných hmôt?****“***

**Odpoveď verejného obstarávateľa:**

Pre dilatačný celok DC1 predpokladá verejný obstarávateľ celoplošnú sanáciu spodných častí oboch konzol a čela ľavej konzoly (čelo pravej bude prekryté nosom monolitickej rímsy). Vonkajšie povrchy stien trámov a spodnej dosky sa budú sanovať sanačnou omietkou len lokálne, podľa potreby zistenej na mieste po očistení celého povrchu nosnej konštrukcie tlakovou vodou.

V zmysle uvedeného pristupuje verejný obstarávateľ k oprave položiek 45.41.00 Omietkárske práce vo výkaze výmer, za predpokladu rozdelenia odhadovanej plochy omietky 50% / 50% medzi trámy a dosku:

Pol. 100

13071513 Vonkajšie povrchy podhľadov, reprofilácia podhľadov maltou sanačnou m2 7571,31

Pol. 102

13091513 Vonkajšie povrchy stien, reprofilácia zvislých a šikmých plôch maltou sanačnou m2 1794,79

Upravený výkaz výmer prikladáme v prílohe.

**Otázka č. 13:**


*„Může zadavatel specifikovat, jak má uchazeč plošiny do této položky ocenit? Zda se jedná o plošiny pro provádění prací na sanaci podhledů NK zhotovitelem nebo se jedná o plošiny pro potřeby objednatele?*

*Pokud se jedná o plošiny pro potřeby přístupů objednatele, může zadavatel specifikovat požadovaný režim nasazení a počet plošin? Bude se jednat o nepřetržité nasazení dvou plošin po celou dobu stavby, nebo jen s určitou četností, např. v kontrolních dnech? Je požadavek na dvě plošiny na stavbě?*

*05 Příloha č. 1 k části B.2 - Výkaz výměr, SO 001-00 Všeobecné položky*

*Položka č. 3 Požiadavky objedávateľa pomocné práce zhotovovacie alebo zaisťovacie lešenia*

*2,00 soub. pohyblivých plošin pro přístup pod NK DC1 a DC2*

*“*

**Odpoveď verejného obstarávateľa:**

V položke 3 „*Požiadavky objedávateľa pomocné práce zhotovovacie alebo zaisťovacie lešenia“* má uchádzač naceniť pohyblivé plošiny, ktoré bude potrebovať k realizácii všetkých prác zospodu resp. z okrajov nosnej konštrukcie mosta (napr. sanačné práce), teda ide o plošiny pre potreby uchádzača.

**Otázka č. 14:**

*„Zadavatel požaduje velmi rychlou dobu realizace (uzavírky dopravy) a tedy uvažuje s vícesměnným provozem po celou dobu stavby (nepřetržitá práce 24/7); uchazeč se dotazuje, zda-li bude v tomto režimu (nepřetržitá práce 24/7) nepřetržitě na stavbě k dispozici příslušný zástupce zadavatele (TDI), tj. zda budou moci probíhat přejímky, kontrolní zkoušky a budou moci býti činěna operativní rozhodnutí vyvolaná zjištěním skutečného stavu stávající konstrukce v kteroukoliv denní dobu bez omezení a není nutno při zpracování nabídkového harmonogramu uvažovat s prodlevami způsobenými nepřítomností zástupců zadavatele s dostatečnou rozhodovací pravomocí na stavbě.****“***

**Odpoveď verejného obstarávateľa:**

Objednávateľ poskytne svoje kapacity podľa požiadaviek a potrieb zhotoviteľa. Uchádzač nemusí počítať s akýmikoľvek prestojmi z dôvodu neprítomnosti kľúčových pracovníkov objednávateľa.

**Verejný obstarávateľ upozorňuje, že údaje, ktoré boli poskytnuté týmto oznámením, musia byť zohľadnené v relevantných dokumentoch predložených ponúk, ktorých sa to v zmysle Súťažných podkladov týka, v súlade s uvedeným v tomto oznámení.**

S pozdravom

**Mgr. Zuzana Malček**  
vedúca odboru verejného obstarávania

Prílohy:

1x uzamknutý výkaz výmer

1x schéma dopravného značenia DKS6

1x 4 ks výkresov dočasného dopravného značenia počas realizácie prác